ซอยสรงประภา 30 ทั้งเส้น เขตดอนเมืองทำการปรับผิวถนน เริ่มทำท้ายซอยมากลางซอยก็คือปรับซ้ายขวาของถนนทั้ง 2 ฝั่ง ต่อมาก็ทำจากกลางซอยมาต้นซอย โดยกลางซอยถึงต้นซอยทำฝั่งขวามือเสร็จแล้ว(หันหน้าจากปากซอยไปท้ายซอยนะคะ) แต่ฝั่งซ้ายมือไม่ทำถามช่างที่มาทำบอกว่าเลิกทำแล้ว ปกติแล้วการปรับพื้นผิวถนนมันต้องปรับทั้งถนนหรือเปล่าคะทำไมถึงปรับฝั่งเดียวแล้วถนนมันก็เหมือนกันทั้งสองฝั่งถ้าจะปรับก็น่าจะต้องปรับทั้ง 2 ฝั่งหรือเปล่าคะ

เลยถามประธานชุมชนและสก ก็ยังไม่มีใครทราบว่าคืออย่างไร แต่ได้คำตอบประมาณว่าผู้รับเหมารับทำแล้วก็ต้องทำให้เสร็จ 

ก็คือตอนนี้ประชาชนยังไม่มีใครทราบว่าสรุปแล้วที่ผู้รับเหมาทำนี่คือเสร็จแล้วหรืออย่างไรเพราะไม่มีใครทราบในการทำสัญญาว่าจ้างของผู้รับเหมากับทางเขตดอนเมืองว่ามีเนื้อหารายละเอียดอย่างไร

ทางเราจึงได้โทรไปถามที่ฝ่ายโยธาของ เขตดอนเมือง ได้รับคำตอบว่าผู้ควบคุมงานว่าอย่างไรก็คือแบบนั้น พอดีว่าได้คุยกับผู้ควบคุมงานผู้ควบคุมงานก็บอกว่าเสร็จแล้วไม่ทำต่ออีกแล้ว จะทำแค่ฝั่งซ้าย(หันหน้าจากปากซอยเข้าไปท้ายซอยนะคะ) ทำแค่ขอบถนนที่ตอนนี้ยังไม่เรียบร้อยกับฝาท่อ ผู้ควบคุมงานในที่นี้น่าจะเป็นช่างของเขตนะคะตามความเข้าใจของเรา จากการที่ได้คุยกับฝ่ายโยธาของเขตดอนเมืองมานะคะ ปกติการรับเหมาแบบนี้ต้องทำตามสัญญานะคะไม่ใช่ให้ทำตามผู้รควบคุมงานบอก ก็ไม่ค่อยเข้าใจเจ้าหน้าที่ฝ่ายโยธาของเขตดอนเมืองนักหรอกค่ะ

สรุปแล้วก็ยังไม่รู้ว่าตอนนี้ถนนในซอยสรงประภา 30 ต้นซอยถึงกลางซอยคือเสร็จแล้วหรือยังไม่เสร็จ เพราะจะทำก็ทำให้มันเสร็จๆไม่อยากให้ทำครึ่งๆกลางๆค่ะเพราะว่าทำทีก็ทั้งฝุ่นทั้งเสียงดังทั้งเข้าบ้านก็ลำบากมันไม่ใช่สบาย ไม่ใช่ว่าทำไปเดี๋ยวสักพักมาทำใหม่แบบนี้ประชาชนไม่โอเคนะคะ ก็เลยจะขอให้ทาง admin กับทีมงานช่วยตรวจสอบให้ด้วยนะคะ

1. สรุปแล้วว่าซอยสรงประภา 30 ต้นซอยถึงกลางซอยการปรับพื้นผิวถนนทำแค่ฝั่งขวา(หันหน้าจากต้นซอยไปทางท้ายซอยนะคะ) ทำฝั่งเดียวหรือเปล่าคะ?
2. ณ ขณะนี้ถนนในซอยสรงประภา 30 จากต้นซอยถึงกลางซอยทำเสร็จสิ้นเรียบร้อยแล้วแบบพี่ฝ่ายโยธาเขตดอนเมืองได้บอกหรือเปล่าคะ?